Document ID: 31987R1580

31987R1580
L 146/1
SLUŽBENI LIST EUROPSKE UNIJE
02.06.1987.
UREDBA VIJEĆA (EEZ) br. 1580/87
od 2. lipnja 1987.
o sklapanju Sporazuma između Europske ekonomske zajednice i Vlade Republike Gambije o ribolovu u obalnim vodama Gambije i usvajanju odredbi za njegovu primjenu
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 43.,
uzimajući u obzir Akt o pristupanju Španjolske i Portugala, a posebno njegov članak 155. stavak 2. točku (b),
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
budući da su Zajednica i Gambija vodile pregovore i parafirale Sporazum o ribolovu u obalnim vodama Gambije, koji predviđa nove ribolovne mogućnosti za ribare Zajednice u vodama nad kojima Republika Gambija ima suverenost ili nadležnost;
budući da u skladu s člankom 155. stavkom 2. točkom (b) Akta o pristupanju, Vijeće treba odrediti odgovarajuće postupke kako bi se uzeli u obzir svi ili dio interesa Kanarskih Otoka pri donošenju odluka Vijeća, za svaki pojedini slučaj, a posebno u cilju sklapanja sporazuma o ribarstvu s trećim zemljama; budući da je u danom slučaju potrebno odrediti odgovarajuće postupke;
budući da je sklapanje Sporazuma u interesu Zajednice,
DONIJELO JE OVU UREDBU:
Članak 1.
Ovime se u ime Zajednice odobrava Sporazum između Europske ekonomske zajednice i Vlade Republike Gambije o ribolovu u obalnim vodama Gambije.
Tekst Sporazuma priložen je ovoj Uredbi.
Članak 2.
Kako bi se uzeli u obzir interesi Kanarskih Otoka, Sporazum i, u mjeri u kojoj je to potrebno za njegovu primjenu, odredbe zajedničke ribarstvene politike o očuvanju i gospodarenju ribolovnim resursima, primjenjuju se i na plovila koja plove pod zastavom Španjolske i koja su trajno evidentirana u registrima nadležnih tijela na lokalnoj razini („registros de base”) na Kanarskim Otocima, pod uvjetima iz napomene 6. Priloga I. Uredbi Vijeća (EEZ) br. 570/86 od 24. veljače 1986. o definiranju koncepta „proizvoda s podrijetlom” i načina administrativne suradnje u trgovini između carinskih područja Zajednice, Ceute i Melille i Kanarskih Otoka (3).
Članak 3.
Predsjednik Vijeća izdaje obavijest predviđenu u članku 17. Sporazuma.
Članak 4.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 2. lipnja 1987.

Labels: 3
18
6